
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	05.06.2026.
	
	Nr. RD-26-213-ir


	Par satiksmi filmēšanas laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā sabiedrības ar ierobežotu atbildību “Location Unit” 03.06.2026. iesniegumu par reklāmas klipa filmēšanu:

1. Noteikt, ka:

1.1. tiks aizliegta transportlīdzekļu (izņemot transportlīdzekļus ar speciālām sabiedrības ar ierobežotu atbildību “Location Unit” izsniegtām atļaujām (paraugs pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

1.1.1. 08.06.2026. no plkst. 7.00 līdz plkst. 19.00 Tērbatas ielas abās pusēs, posmā no Tallinas ielas līdz ēkām Tērbatas ielā 86 un Tērbatas ielā 93;

1.1.2. no 08.06.2026. plkst. 16.00 līdz 09.06.2026. plkst. 19.00:

1.1.2.1. Olgas ielas labajā pusē, posmā no Nometņu ielas līdz Ernestīnes ielai;

1.1.2.2. Lavīzes ielas abās pusēs, posmā no Olgas ielas līdz Viļa Plūdoņa ielai;

1.1.3. no 08.06.2026. plkst. 16.00 līdz 09.06.2026. plkst. 23.00 Eduarda Smiļģa ielas kreisajā pusē, posmā no Bāriņu ielas līdz ēkai Eduarda Smiļģa ielā 31;

1.2. 09.06.2026. no plkst. 15.30 līdz plkst. 20.30 nepieciešamības gadījumā līdz piecām minūtēm tiks ierobežota vai slēgta transportlīdzekļu satiksme un gājēju kustība Olgas ielā.

2. Par filmēšanas norisi ir atbildīga sabiedrības ar ierobežotu atbildību “Location Unit” lokāciju menedžere Ingrīda Nagle (tālrunis 26871986, e-pasts: ingrida@locationunit.lv).

3. Rīgas valstspilsētas pašvaldības policijai:

3.1. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1.1. apakšpunktā minētajās vietās norādītajā laikā atstātos transportlīdzekļus uz citu stāvēšanai atļautu vietu;

3.2. ierobežot vai nepieciešamības gadījumā līdz piecām minūtēm slēgt transportlīdzekļu satiksmi un gājēju kustību 1.2. apakšpunktā minētajā vietā norādītajā laikā.

4. Ņemt vērā, ka filmēšanas organizatore – sabiedrība ar ierobežotu atbildību “Location Unit”:

4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;

4.2. veiks norēķinus ar sabiedrību ar ierobežotu atbildību “Rīgas luksofors” par satiksmes organizācijas shēmu izstrādi un satiksmes organizācijas tehnisko līdzekļu izvietošanu;

4.3. veiks norēķinus ar sabiedrību ar ierobežotu atbildību “A.K.7” par 5. punktā minētajiem pakalpojumiem;

4.4. veiks norēķinus ar Rīgas pašvaldības sabiedrību ar ierobežotu atbildību “Rīgas satiksme” par 7. punktā minētajiem pakalpojumiem;

4.5. nodrošinās apstāšanās un stāvēšanas noteikumu ievērošanu filmēšanas norises vietās norādītajā laikā;

4.6. nodrošinās sabiedrisko kārtību filmēšanas norises vietās norādītajā laikā;

4.7. nodrošinās 1. punktā minēto teritoriju sakopšanu trīs stundu laikā pēc filmēšanas pabeigšanas.

5. Sabiedrībai ar ierobežotu atbildību “A.K.7” nepieciešamības gadījumā nodrošināt autoevakuatorus 1.1. apakšpunktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

6. Sabiedrībai ar ierobežotu atbildību “Rīgas luksofors” nodrošināt satiksmes organizācijas shēmas izstrādi un satiksmes organizācijas tehnisko līdzekļu izvietošanu.

7. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.

8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

